สำเนา

รายงานการประชุมสภาองค์การบริหารส่วนตำบลทรายขาว

สมัยสามัญ สมัยที่ 3 ประจำปี 2563

วันที่ 14 สิงหาคม 2563 เวลา 09.00 น.

ณ ห้องประชุมสภาองค์การบริหารส่วนตำบลทรายขาว

...................................

สมาชิกผู้มาประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุนทร รักษ์เมือง | ส.อบต.หมู่ที่ 3 | สุนทร รักษ์เมือง |
| 2 | นายสมพร เจิมพงค์ | ส.อบต.หมู่ที่ 8 | สมพร เจิมพงค์ |
| 3 | นายพีระยศ แก้วฉิม | ส.อบต.หมู่ที่ 5 | พีระยศ แก้วฉิม |
| 4 | นายจิตร จันทร์เรือง | ส.อบต.หมู่ที่ 8 | จิตร จันทร์เรือง |
| 5 | นายธีระพันธ์ รอดนวล | ส.อบต.หมู่ที่ 4 | ธีระพันธ์ รอดนวล |
| 6 | นายธีระพงค์ ลิ่มสกุล | ส.อบต.หมู่ที่ 5 | ธีระพงค์ ลิ่มสกุล |
| 7 | นายสาธิต เพชรรัตน์ | ส.อบต.หมู่ที่ 7 | สาธิต เพชรรัตน์ |
| 8 | นายสายชล เอียดดำ | ส.อบต.หมู่ที่ 12 | สายชล เอียดดำ |
| 9 | นายเจริญ ไกรคุ้ม | ส.อบต.หมู่ที่ 9 | เจริญ ไกรคุ้ม |
| 10 | นายเสนอ หนูยิ้มซ้าย | ส.อบต.หมู่ที่ 9 | เสนอ หนูยิ้มซ้าย |
| 11 | นายประนอม เพ็ชรทอง | ส.อบต.หมู่ที่ 2 | ประนอม เพ็ชรทอง |
| 12 | นายอรุณ มีลาย | ส.อบต.หมู่ที่ 1 | อรุณ มีลาย |
| 13 | นายสวย นุ่มนุ่ม | ส.อบต.หมู่ที่ 3 | สวย นุ่มนุ่ม |
| 14 | นายมนูญ สังด้วง | ส.อบต.หมู่ที่ 6 | มนูญ สังด้วง |
| 15 | นายธนวัฒน์ สุดการงาน | ส.อบต.หมู่ที่ 4 | ธนวัฒน์ สุดการงาน |
| 16 | นายศุภกฤต จันทร์ทองอ่อน | ส.อบต.หมู่ที่ 7 | ศุภกฤต จันทร์ทองอ่อน |
| 17 | นายสัมพันธ์ เรืองสังข์ | ส.อบต.หมู่ที่ 10 | สัมพันธ์ เรืองสังข์ |
| 18 | นายสันติ สุวรรณบุรี | ส.อบต.หมู่ที่ 6 | สันติ สุวรรณบุรี |

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุรินทร์ สงหนู | นายกอบต. | สุรินทร์ สงหนู |
| 2 | นายสำราญ นวลปาน | รองนายกอบต. | สำราญ นวลปาน |
| 3 | นายวิลาศ มีฮิ่น | รองนายกอบต. | วิลาศ มีฮิ่น |
| 4 | นายสุรินทร์ ชูสิงห์แค | นักวิเคราะห์นโยบายและแผนชำนาญการ | สุรินทร์ ชูสิงห์แค |
| 6 | นางจันทนา คงเกตุ | เลขานุการสภาฯ | จันทนา คงเกตุ |

**สมาชิกผู้ลาประชุม**

1. นายชะรวย รักจุฬ ส.อบต. หมู่ที่ 12

เมื่อถึงกำหนดเวลานัดประชุม นางจันทนา คงเกตุ เลขานุการสภาองค์การบริหารส่วนตำบลทรายขาวตรวจสอบรายชื่อสมาชิกสภาองค์การบริหารส่วนตำบลทรายขาว ปรากฏว่ามีผู้มาประชุม 18 คน ครบองค์ประชุม จึงให้สัญญาณเรียกสมาชิกสภาองค์การบริหารส่วนตำบลทรายขาวเข้าห้องประชุม ประธานสภาฯ ได้ตรวจสอบ

จำนวนสมาชิกที่มาประชุม ปรากฏว่าครบองค์ประชุม จึงเปิดประชุม และเริ่มประชุมตามระเบียบวาระ

ระเบียบวาระที่ 1 เรื่องที่ประธานแจ้งให้ที่ประชุมทราบ

ประธานสภาฯ แจ้งประกาศเรียกประชุมสภาอบต.ทรายขาวสมัยสามัญ สมัยที่ 3 ประจำปี 2563

เริ่มตั้งแต่วันที่ 1 สิงหาคม 2563 มีกำหนด 15 วัน ตามประกาศสภาอบต.

ทรายขาว ลงวันที่ 26 กรกฎาคม 2563

ที่ประชุม รับทราบ

ระเบียบวาระที่ 2 เรื่อง รับรองรายงานการประชุมสภาฯ สมัยสามัญ สมัยที่ 2 ประจำปี 2563

เมื่อวันที่ 14 พฤษภาคม 2563

ประธานสภาฯ ลำดับต่อไป เป็นการประชุมในระเบียบวาระที่ 2 เรื่องรับรองรายงานการประชุม

สภา สมัยสามัญ สมัยที่ 2 ประจำปี 2563 เมื่อวันที่ 14 พฤษภาคม 2563

ขอเชิญประธานคณะกรรมการตรวจสอบรายงานการประชุมได้รายงานต่อที่ประชุม

นายสมพร เจิมพงค์ ได้กล่าวว่า คณะกรรมการตรวจสอบรายงานการประชุมได้ตรวจสอบแล้วปรากฏว่า

รายงานการประชุม ได้จัดทำขึ้น ครบถ้วนถูกต้อง จึงรับรองรายงานการประชุม และ

หากสมาชิกท่านใด เห็นว่ามีข้อความไม่ถูกต้องตามที่ได้บันทึกไว้ก็ขอให้แก้ไขต่อที่

ประชุม

ประธานสภาฯ ขอเชิญสมาชิกที่มีความประสงค์จะแก้ไขเพิ่มเติมถ้อยคำในรายงานการประชุม

เสนอต่อที่ประชุม ปรากฏว่าไม่มีสมาชิกท่านใด ขอแก้ไขเพิ่มเติมถ้อยคำในรายงาน

การประชุม จึงขอมติที่ประชุม

มติที่ประชุม รับรองรายงานการประชุม

ระเบียบวาระที่ 3 ญัตติ เรื่อง ขอความเห็นชอบ (ร่าง) แผนพัฒนาท้องถิ่น (พ.ศ. 2561-2565)

เพิ่มเติม เปลี่ยนแปลง ฉบับที่ 3

ประธานสภาฯ ลำดับต่อไปเป็นการประชุมในระเบียบวาระที่ 3 ญัตติ เรื่อง

ขอความเห็นชอบ (ร่าง) แผนพัฒนาท้องถิ่น (พ.ศ. 2561-2565)

เพิ่มเติม เปลี่ยนแปลง ฉบับที่ 3 ขอเชิญ นายกฯ ชี้แจงเหตุผล ความจำเป็นต่อสภาฯ

นายสุรินทร์ สงหนู ได้เสนอขอความเห็นชอบ ร่างแผนพัฒนาท้องถิ่น (พ.ศ. 2561-2565)

เพิ่มเติม เปลี่ยนแปลง ฉบับที่ 3 ต่อสภาฯ โดยได้ชี้แจงเหตุผลความจำเป็นว่า

เนื่องจากโครงการที่ปรากฏอยู่ในแผนพัฒนาท้องถิ่น (พ.ศ. 2561-2565) และ

เพิ่มเติม เปลี่ยนแปลง ฉบับที่ 2 ไม่สอดคล้องกับปัญหาความต้องการของประชาชน

ในปัจจุบัน จึงมีความจำเป็นต้องเพิ่มเติมเปลี่ยนแปลงแผนพัฒนาท้องถิ่นให้เป็น

ปัจจุบัน และสอดคล้องกับปัญหาความต้องการของประชาชน และได้ชี้แจงขั้นตอน

ในการดำเนินการเพิ่มเติมแผนว่า ได้มีการประสานกับสมาชิกสภาอบต.ทรายขาว

ในการประชุมครั้งที่ผ่านมาว่า ขอความร่วมมือท่านสมาชิกสภาฯ ได้หารือกับผู้นำ

ในหมู่บ้านเพื่อร่วมกันหารือกับประชาชนและจัดทำโครงการเสนอมายังอบต. เพื่อ

รวบรวม จัดทำร่างแผนพัฒนาท้องถิ่น (พ.ศ. 2561-2565) เพิ่มเติม เปลี่ยนแปลง

ฉบับที่ 3 ต่อไป ซึ่งสมาชิกสภาฯ ก็ได้ดำเนินการเสนอโครงการเข้ามาทุกหมู่บ้าน

และอบต.ก็ได้ดำเนินการตามขั้นตอนดังนี้

1. คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนา

ท้องถิ่น เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น

2. คณะกรรมการพัฒนาท้องถิ่นได้ประชุมพิจารณาและเห็นชอบร่างแผนฯ เมื่อ

วันที่ 7 สิงหาคม 2563 ซึ่งการเพิ่มเติมเปลี่ยนแปลงแผนฯ ในครั้งนี้ได้รับการ

ยกเว้นไม่ต้องจัดทำประชาคมท้องถิ่น ตามระเบียบเนื่องจากสถานการณ์การระบาด

ของโรคโควิด – 19

3. เสนอสภาฯ เพื่อพิจารณาให้ความเห็นชอบโดยในการดำเนินการต่าง ๆ ได้ดำเนินการครบถ้วน ตามระเบียบแล้ว และโครงการทุกโครงการที่เป็นปัญหาความต้องการและเป็นความเดือดร้อนของประชาชนก็ได้บรรจุไว้ในแผนฯครบถ้วน รายละเอียดปรากฏตามร่างแผนฯ ที่ได้จัดส่งให้กับสมาชิกสภาฯทุกท่าน เป็นการล่วงหน้าแล้ว

จึงขอให้ทุกท่านได้พิจารณาต่อไป

ประธานสภา ขอเชิญ สมาชิกสภาฯ ที่มีความประสงค์จะอภิปรายได้อภิปรายกันตามสมควร

ปรากฏว่า ไม่มีสมาชิกสภาฯ ท่านใดขออภิปราย จึงขอมติที่ประชุม

มติที่ประชุม เห็นชอบ 17 เสียง

ไม่เห็นชอบ - เสียง

งดออกเสียง 1 คน

ระเบียบวาระที่ 4 เรื่องอื่น ๆ

ประธานสภาฯ ขอเชิญสมาชิกสภาฯ มี่มีความประสงค์จะหารือ หรือจะแจ้งสถานการณ์ต่าง ๆ ของ

หมู่บ้านในพื้นที่ความรับผิดชอบ ขอให้ได้แจ้งความจำนงและจะให้ท่านสมาชิกได้

หารือทีละคน จากนั้นจะได้ขอเชิญผู้ที่เกี่ยวข้องได้ ชี้แจงตามลำดับ

นายสุนทร รักษ์เมือง ได้แจ้งต่อที่ประชุมว่ามีประชาชนตำบลทรายขาว แจ้งมาว่าขอให้ผู้บริหารช่วย

ส.อบต.ม.3 ประสานงานกับสำนักงานชลประทาน เรื่อง ถนนเลียบคลองชลประทานสาย 1

จากสะพานตาแก้วถึงสะพานเขตบ้านราม ขณะนี้ถนนมีสภาพเป็นหลุมเป็นบ่อ

จำนวนมาก ราษฎรได้รับความเดือดร้อนสัญจรไปมาไม่สะดวก จึงขอฝากผู้ที่เกี่ยวข้องช่วยประสานงานชลประทานช่วยเข้ามาเกรดเกลี่ยเพื่อไม่ให้มีหลุมเหมือน

เมื่อก่อนที่เคยมีการเข้ามาดำเนินการ ซึ่งจะช่วยแก้ไขปัญหาความเดือดร้อนในการขนส่งผลผลิตทางการเกษตรของราษฏรได้ดี ซึ่งเส้นทางตรงบริเวณนี้มีราษฎรใช้เป็นจำนวนมาก

ประธานสภาฯ ขอเชิญนายสมพร เจิมพงค์ สมาชิกสภาฯ ม.8

นายสมพร เจิมพงค์ ได้หารือต่อที่ประชุมเรื่อง โครงการเงินอุดหนุนคณะกรรมการหมู่บ้าน จำนวนเงิน

20,000.- บาท โดยหารือว่าถ้าหมู่บ้านจะทำโครงการเต้นแอโรบิค โดยหมู่บ้าน

ขอซื้ออุปกรณ์ ตู้ ลำโพง เครื่องขยายเสียง อุปกรณ์ต่าง ๆ ในการออกกำลังกาย

เป็นเงินรวมทั้งโครงการ จำนวน 20,000.- บาท จะสามารถดำเนินการได้หรือไม่

หลายหมู่บ้านได้ฝากถามมา

ประธานสภาฯ สอบถามสมาชิกสภาฯ ว่ามีสมาชิกท่านใดมีความประสงค์จะหารือต่อที่ประชุม

เพิ่มเติมอีกหรือไม่ ปรากฏว่าไม่มี จึงขอเชิญนายก อบต. ชี้แจงต่อที่ประชุม

นายกอบต. ชี้แจงข้อหารือ ดังนี้

ประเด็นที่ 1 เรื่อง ถนนจากสะพานตาแก้ว – สะพานบ้านราม ซึ่งเป็นถนน

ขอบเหมืองน้ำชลประทานสายหนึ่ง อยู่ในความรับผิดชอบของสำนักงานชลประทาน

โดยส่วนใหญ่ชลประทานไม่ได้ประสานงานมายังอบต. ทำให้อบต.ไม่ทราบ

เกี่ยวกับโครงการที่ชลประทานจะเข้ามาดำเนินการในพื้นที่ว่า โครงการจะมาเมื่อไร

มีโครงการอะไรบ้าง แต่เห็นอยู่ว่าถนนสายดังกล่าวมีความลำบากมาก เนื่องจากผ่าน

เส้นทางอยู่เสมอ เท่าที่เคยทราบก่อนหน้านี้ทราบว่าชลประทานจะเข้ามาขุดลอก คลองสาย 1 ด้วย ในปี 2563 แต่จนขณะนี้ก็ยังไม่ทราบรายละเอียด และขอให้นายวิลาศ มีฮิ่น รองนายกอบต. ช่วยชี้แจงเพิ่มเติมและขอให้ปลัดอบต.ทำหนังสือถึง

สำนักงานชลประทานให้เข้ามาดำเนินการ ซ่อมแซมต่อไป

ประเด็นที่ 2 โครงการเงินอุดหนุนหมู่บ้าน

เป็นโครงการเงินอุดหนุนทั่วไป ซึ่งปีที่แล้วก็มีการอุดหนุนแต่ไม่ได้ดำเนินการ สำหรับ

ปีนี้ก็ได้ทำหนังสือถึงทุกหมู่บ้านที่มีความประสงค์จะดำเนินการตามโครงการแล้วว่าให้เสนอโครงการมาให้เข้าลักษณะตามแนวทางหนังสือสั่งการ และหากหมู่บ้านใดไม่มีความประสงค์จะดำเนินการตามโครงการก็ให้ทำหนังสือแจ้งมาด้วย สำหรับรายละเอียดโครงการ ขอให้ปลัดได้ชี้แจงเพิ่มเติมต่อที่ประชุม

นางจันทนา คงเกตุ ได้ชี้แจงต่อที่ประชุมว่า โครงการเงินอุดหนุนที่อุดหนุนงบประมาณให้แก่

คณะกรรมการหมู่บ้าน หมู่บ้านละ 20,000.- บาท นั้น เป็นโครงการที่อบต.ได้รับการจัดสรรเงินอุดหนุน เงินอุดหนุนทั่วไป สำหรับการดำเนินงานตามแนวทางโครงการพระราชดำริด้านสาธารณสุข ประจำปีงบประมาณ พ.ศ. 2563 โดยมีแนว

ทางในการดำเนินงานตามแนวทางโครงการพระราชดำริด้านสาธารณสุข เพื่อขับเคลื่อนโครงการพระราชดำริในกิจกรรมต่าง ๆ ให้มีความเหมาะสมกับสภาพปัญหา และบริบทของพื้นที่ โดยตามที่ท่านสมพรสอบถามว่าสามารถจัดซื้อเครื่องเสียงได้หรือไม่นั้น พิจารณาตามแนวทางแล้วไม่ได้มีข้อห้าม แต่ตามแนวทางเน้นว่าจะต้องเป็นโครงการพระราชดำริด้านสาธารณสุข โครงการที่ท่านสมพรหารืออาจจะทำเป็นโครงการรณรงค์และแก้ไขปัญหายาเสพติด Tobe number one (ศูนย์เพื่อน

ใจวัยรุ่นในชุมชน/หมู่บ้าน) ทูลกระหม่อมหญิงอุบลรัตนราชกัญญาสิริวัฒนาพรรณวดี

ได้ โดยหากมีความจำเป็นต้องจัดหาเครื่องเสียงอาจใช้งบประมาณบางส่วนมาจัดซื้อได้ แต่ไม่สมควรจัดซื้อเครื่องเสียงอย่างเดียว และจะต้องดำเนินงานตามโครงการให้เป็นไปตามวัตถุประสงค์ ของโครงการตามพระราชดำริด้านสาธารณสุข

นายวิลาศ มีฮิ่น ชี้แจง เรื่อง ถนนเลียบคลองชลประทานสายหนึ่งว่า เท่าที่ได้คุยกับนายช่างโครงการ

ชลประทานทราบว่า ในปีงบประมาณ 2564 น่าจะได้โครงการช่วงบ้านนางปราณี

มีเสน – ถนน 408 ระยะทาง 2 ก.ม. ส่วนถนนเลียบคลองพระราชดำริคิดว่าน่าจะ

ให้นายกอบต. ทั้ง 4 แห่ง ทำโครงการร่วมกันเสนอไปยังสำนักงานชลประทาน

เพราะตอนนี้สภาพถนนทั้งหมดใช้การไม่ได้ เนื่องจากมีการบรรทุกปาล์มน้ำมัน

จำนวนมาก ถนนชำรุด การประสานควรจะประสานทั้งตอบบนและตอนล่าง

เนื่องจากอยู่ในความรับผิดชอบของทั้งสองแห่ง

นอกจากนี้ โครงการขุดลอกคลองก็ได้รับการประสานเมื่อประมาณ 2 เดือน

ที่ผ่านมาว่าให้เตรียมพื้นที่ของชาวบ้าน สำหรับการวางดิน โดยขุดลอกจาก ถนน

408 – ต.ท่าซอม แต่ตอนนี้โครงการก็เงียบไป ไม่ทราบว่าจะได้แน่หรือไม่

ประธานสภาฯ ได้สอบถามที่ประชุมว่า มีสมาชิกสภาฯ ท่านใด มีเรื่องอื่นใดเพิ่มเติม อีกหรือไม่

ปรากฏว่าไม่มี จึงปิดประชุม

ปิดประชุมเวลา 15.00 น.

จันทนา คงเกตุ

(นางจันทนา คงเกตุ)

เลขานุการสภาฯ

จด/บันทึก

**ตรวจแล้วรับรองถูกต้อง**

(ลงชื่อ) สมพร เจิมพงค์ ประธานคณะกรรมการตรวจสอบรายงานการประชุม

(นายสมพร เจิมพงค์)

(ลงชื่อ) สวย นุ่นนุ่ม กรรมการตรวจสอบรายงานการประชุม

(นายสวย นุ่นนุ่ม)

(ลงชื่อ) พีระยศ แก้วฉิม กรรมการตรวจสอบรายงานการประชุม

(นายพีระยศ แก้วฉิม)

44